

**26 ЮНИ – МЕЖДУНАРОДЕН** **ДЕН**

**ЗА** **БОРБА** **СЪС** **ЗЛОУПОТРЕБАТА**

**С** **НАРКОТИЦИ**

*Според европейски доклад за наркотиците за 2019 г. България е на 3-то място в Европа по разпространение на наркотици, като преди нея са Австрия и Белгия.*

*26 юни 1988 г. е началото на отбелязването на Международният ден за борба с дрогата. Датата е приета от Общото събрание на ООН през 1987 г. На този ден всички хора по света могат да изразят своята съпричастност и активна позиция в битката с разпространението на наркоманията и наркотичните вещества.*

***Дизайнерски наркотици***

„Дизайнерска дрога“ е термин за [наркотици](https://bg.wikipedia.org/wiki/%D0%9D%D0%B0%D1%80%D0%BA%D0%BE%D1%82%D0%B8%D1%86%D0%B8), които се създават така, че да се заобиколят съществуващите [закони](https://bg.wikipedia.org/wiki/%D0%97%D0%B0%D0%BA%D0%BE%D0%BD), чрез промяна на молекулярната структура на вече съществуващи дроги или в намиране на различни химични структури, които имат същите ефекти като традиционните наркотици.

Европейският център за мониторинг на наркотиците и наркоманиите наблюдава над 800 такива психоактивни вещества, които са от различни групи:

* Стимуланти;
* Синтетични канабиноиди;
* Синтетични опиоиди;
* Синтетични бензодиазепини и др.

Стратегията при тяхното производство и разпространение е бързата им смяна, изчезват едни и се появяват други. Обичайна практика е да се поръчват и доставят по интернет. Контролът на тяхното производство и разпространение е изключително труден – много от рутинно използваните тестове не ги отчитат, а химичният им състав често е ненаказуем от закона.

Най-разпространени сред дизайнерските наркотици са ***амфетамините и метаамфетамините***. Те са по-вредни заради цялостното им въздействие върху централната нервна система, понякога с необратими последици.

***Ефекти след употреба на дизайнерски наркотици***

* Агресия;
* Депресии;
* Склонност към самоубийство;
* Силна параноя.

Друг тревожен факт е, че не може да се определи кога точно техният ползвател става зависим. По този начин и профилът на зависимите се измества – те не са пристрастени към хероин и кокаин и лечението им изисква други методи.

Дизайнерската дрога пробива път сред все по-млади хора. ***Най-рискова група са тийнейджърите между 14 и 18 години.***

***За повече информация и консултации в реално време:***

[Национална информационна линия](http://www.drugsinfo-bg.org/)

[за наркотиците, алкохола и хазарта](http://www.drugsinfo-bg.org/)

<http://www.drugsinfo-bg.org/>

*материалът е изготвен*

*от РЗИ – софийска област*